ಬೇಡ ಬೇಡ ಅಂದ್ರೂ, ಯುವತಿಯನ್ನು ಎಳೆದಾಡಿ ಎತ್ತಿ ಕಿರುಕುಳ ನೀಡಿದ್ರು

ಲಕ್ನೋ: ಉತ್ತರಪ್ರದೇಶದ ರಾಮ್‍ಪುರ್ ಎಂಬಲ್ಲಿ 12 ಮಂದಿ ಯುವಕರು ರಸ್ತೆಯಲ್ಲಿ ತೆರಳುತ್ತಿದ್ದ ಯುವತಿಯನ್ನು ಎಳೆದಾಡಿ ಲೈಂಗಿಕ ಕಿರುಕುಳ ನಡೆಸಿದ್ದಾರೆ.

ಅರಣ್ಯ ಪ್ರದೇಶವೊಂದರಲ್ಲಿ ಇಬ್ಬರು ಯುವತಿಯರು ತೆರಳುತ್ತಿದ್ದರು. ಈ ವೇಳೆ ಅಲ್ಲಿದ್ದ ಯುವಕರು ಲೈಂಗಿಕ ಕಿರುಕುಳ ನೀಡಿದ್ದಾರೆ. ಈ ವೇಳೆ ಯುವತಿಯರು ಪರಿಪರಿಯಾಗಿ ವಿನಂತಿಸಿದರೂ ಕಾಮುಕರು ಕಿರುಕುಳ ನೀಡುವುದನ್ನು ಮುಂದುವರಿಸಿದ್ದಾರೆ.

ಕಾಮುಕರ ಪೈಕಿ ಒಬ್ಬತ ಈ ಕೃತ್ಯವನ್ನು ವಿಡಿಯೋ ಮಾಡಿ ಸಾಮಾಜಿಕ ತಾಣದಲ್ಲಿ ಹರಿಯಬಿಟ್ಟಿದ್ದಾನೆ. ಒಬ್ಬಾತ ಯುವತಿಯನ್ನು ಎತ್ತಿ ಕಿರುಕುಳ ನೀಡುತ್ತಿದ್ದರೆ, ಉಳಿದವರು ವಿಕೃತವಾಗಿ ಸಂತೋಷ ವ್ಯಕ್ತಪಡಿಸುತ್ತಿರುವುದು ವಿಡಿಯೋದಲ್ಲಿ ಸೆರೆಯಾಗಿದೆ.

ವಿಡಿಯೋ ಬೆಳಕಿಗೆ ಬಂದ ನಂತರ ಪೊಲೀಸರು ಒಬ್ಬ ಆರೋಪಿಯನ್ನು ಬಂಧಿಸಿದ್ದು ಉಳಿದವರಿಗಾಗಿ ಶೋಧ ಕಾರ್ಯ ಆರಂಭಿಸಿದ್ದಾರೆ.

https://www.youtube.com/watch?v=_OeVTkDmcM4